
ΕΦΗΜΕΡΙΣ ΤΗΣ ΚΥΒΕΡΝΗΣΕ»! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
25 ΙΟΥΛΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση τοπικού ρυμοτομικού σχεδίου σε εκτός σχεδίου πε¬ 
ριοχή του Δήμου Πατρέων (Ν. Αχαΐας), για την εκτέλεση 
του στεγαστικού προγράμματος του Ο.Ε.Κ. «ΠΑΤΡΑ VIII» 


και καθορισμός όρων δόμησης. 1 

Τροποποίηση του ρυμοτομικού σχεδίου Καρπενησιού (Ν. Ευρυτα¬ 
νίας) με τον καθορισμό χώρου Εργατικής Εστίας και καθορι¬ 
σμός όρων και-περιορισμών δόμησης. 2 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται στις 


οδούς Λήμνου αρ. 4 και Ιεροσολύμων αρ. 46 στην περιοχή 
Πλατείας Αμερικής της πόλης των Αθηνών φερομένων ως 
ιδιοκτησία Ιωάννη Κακαβά, και καθορισμός ειδικών όρων 
και περιορισμών δόμησης αυτού. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση τοπικού ρυμοτομικού σχεδίου σε εκτός σχεδίου περιοχή του Δή¬ 
μου Πατρέων (Ν. Αχαΐας), για την εκτέλεση του στεγαστικού προγράμ¬ 
ματος του Ο.Ε.Κ. «ΠΑΤΡΑ VIII» και καθορισμός όρων δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/1983 (ΦΕΚ 33/Α) και ειδικό¬ 
τερα το άρθρο 26 όπως αντικαταστάθηκε με την υπ’ παρ. 13 του 
άρθρου 8 του Ν. 1512/85 (ΦΕΚ/4Α). 

2. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 7, 8 και 9. 

3. Τις διατάξεις του Ν. 1558/85 (ΦΕΚ 137/Α) και ειδικότερα 
το άρθρο 23 παρ. 1. 

4. Το υπ’ αριθ. 72383/8602/3.12.85 έγγραφο της Δ/νσης Πο- 
λεοδομικών Μελετών Λοιπών Οικισμών προς το Δήμο Πατρέων για 
τήρηση της νομίμου διαδικασίας και ότι η προθεσμία του άρθρου 27 
παρ. 3 του Ν. 1065/1980 (ΦΕΚ 168/Α) πέρασε άπρακτη. 

5. Την υπ’ αριθ. 560/1985 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

6. Την υπ’ αριθ. 273/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 


Άρθρο 1. 

Εγκρίνεται τοπικό ρυμοτομικό σχέδιο σε περιοχή που βρίσκεται 
εκτός του εγκεκριμένου ρυμοτομικού σχεδίου Πάτρας (Ν. Αχαΐας) για 
την εκτέλεση του επείγοντος στεγαστικού προγράμματος του Οργανι¬ 
σμού Εργατικής Κατοικίας «ΠΑΤΡΑ VIII» με τη δημιουργία των 
οικοδομικών τετραγώνων με αριθμό 1,2 4 και 5 για κατοικίες και 3 
για καταστήματα και αίθουσα συγκεντρώσεων, κοινοχρήστων χώρων, 
παιδικής χαράς, χώρων κοινοχρήστων πρασίνων, πεζοδρόμων, χώ¬ 
ρων στάθμευσης αυτοκινήτων, χώρου πλατείας, χώρου θεάτρου, χώ¬ 
ρων καλαθόσφαιρας (Μπάσκετ), χώρων πετόσφαιρας (βόλλεϋ), όπως 
φαίνεται στο χρωματισμένο σχετικό πρωτότυπο διάγραμμα σε κλί¬ 
μακα 1:500 που θεωρήθηκε από τον Προϊστάμενο της Δ/νσης Πολεο- 
δομικών Εφαρμογών με την υπ’ αριθ. 37743/1986 πράξη του και 
που συνοπτικό του αντίτυπο δημοσιεύεται με το παρόν διάταγμα. 

Άρθρο 2. 

Οι όροι και περιορισμοί δόμησης των χώρων που καθορίζονται με 
το άρθρο 1 του παρόντος ορίζονται ως εξής: 

1. Οικοδομικά τεράγωνα με αριθ. 1, 2, 4 και 5. 

α) Μέγιστο ποσοστό κάλυψης σαράντα τοις εκατό (40%) της επι¬ 
φάνειας κάθε οικοδομικού τετραγώνου. 

β) Συντελεστής δόμησης: Ογδόντα εκατοστά (0,80). 

γ) Το μέγιστο ύψος των κτιρίων ορίζεται σε έντεκα (11) μέτρα. 

2. Οικοδομικό τετράγωνο με αριθ. 3. 

α) Μέγιστο ποσοστό κάλυψης σαράντα τοις εκατό (40%) της επι¬ 
φάνειας του οικοδομικού τετραγώνου. 

β) Συντελεστής δόμησης σαράντα εκατοστά (0,40). 

γ) Το μέγιστο ύψος των κτιρίων ορίζεται σε επτά (7) μέτρα. 

3. Τα ανεγερθησόμενα κτίρια πρέπει να απέχουν από τις ρυμοτομι¬ 
κές γραμμές τουλάχιστον τέσσερα (4) μέτρα. 

4. Οι διαμορφωμένοι από τον Ο.Ε.Κ. ακάλυπτοι χώροι των οικο¬ 
δομικών τετραγώνων τίθεται σε κοινή χρήση της πόλης. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλον»}^ Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Ιουνίου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

( 2 ) 

Τροποποίηση του ρυμοτομικού σχεδίου Καρπενησιού (Ν. Ευρυτα¬ 
νίας) με τον καθορισμό χώρου Εργατικής Εστίας και καθορι¬ 
σμός όρων και περιορισμών δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. Λ/τος της 17 Ιουλίου 1923, όπως 
μεταγενέστερα τροποποιήθηκαν και συμπληρώθηκαν και ειδικό¬ 
τερα τα άρθρα του 3, 9, 29 και 70. 

2. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 7, 8 και 9. 

3. Τις διατάξεις του Ν. 947/1979 (ΦΕΚ 169/Α) και ειδικότερα 
το άρθρο του 62 παρ. 1. 

4. Τις διατάξεις του Ν. 1032/1980 (ΦΕΚ 57/Α) και ειδικότερα 
τα άρθρα του 2, 3 και 7. 

5. Τις διατάξεις του Ν. 1558/1985 (ΦΕΚ 137/Α) και ειδικό¬ 
τερα το άρθρο 23 παρ. 1. 

6. Τις διατάξεις του Ν. 1337/1983 (ΦΕΚ 33/Α) και ειδικότερα το 
άρθρο 37, όπως αυτό αντικαταστάθηκε από την παρ. 16 του άρθρου 
8 του ν. 1512/1985 (ΦΕΚ 4/Α). 

7. Τις υπ’ αριθ. 102/84 131/84 και 31/85 γνωμοδοτήσεις του 
Δημοτικού Συμβουλίου Καρπενησιού. 

8. Την υπ’ αριθ. 368/1985 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

9. Τις υπ’ αριθ. 111/1986 κα 266/1986 γνωμοδοτήσεις του 
Συμβουλίου της Επικράτειας, με πρόταση του Υπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου Καρπρνηαίου 
(Ν. Ευρυτανίας) στην περιοχή «Προφήτης Ηλίας» στο υπ’ αριθ. Τ 18 
οικοδομικό τετράγωνο, με τον καθορισμό τμήματος αυτού ως χώρού 
Εργατικής Εστίας (Κέντρο Εργαζόμενου Κοριτσιού) και την έγκριση 
Πεζοδρόμου όπως φαίνεται στο σχετικό πρωτότυπο διάγραμμα σε κλί¬ 


μακα 1:1000, που έχει θεωρηθεί από τον Προϊστάμενο της Δ/νσης 
Πολεοδομικών Εφαρμογών με την υπ’ αριθ. 35811/1986 πράξη του 
και που συνοπτικό του αντίτυπο δημοσιεύεται με το παρόν διάταγμα. 

Το ανωτέρω οικοδομικό τετράγωνο αποτελεί τμήμα ευρύτερης περιο¬ 
χής, όπως αυτό φαίνεται στο σχετικό πρωτότυπο διάγραμμα σε κλίμακα 
1:1000 που έχει θεωρηθεί από τον Προϊστάμενο της Δ/νσης Πολεοδομι¬ 
κών Εφαρμογών με την υπ’ αριθ. 35811/1986 πράξη του και που 
συνοπτικό του αντίτυπο συνδημοσιεύεται με το παρόν διάταγμα. 

Άρθρο 2. 

Οι όροι και περιορισμοί δόμησης του κατά το προηγούμενο άρ¬ 
θρο χώρου Εργατικής Εστίας και του χώρου Ιερατικής Σχολής που 
καθορίστηκε με την υπ’ αρ. 72761/3124/13.11.85 (ΦΕΚ 
729/Δ) απόφαση του Υπουργού Περιβάλλοντος, Χωροταξίας και 
Δημοσίων Έργων καθορίζονται ως εξής: 

1. Συντελεστής δόμησης ένα (1,00) 

2. Ποσοστό κάλυψης πενήντα τοις εκατό (50%) της επιφάνειας 
του χώρου. 

3. Μέγιστο επιτρεπόμενο ύψος των κτιρίων εννέα (9) μέτρα. 

Υπεράνω του μεγίστου ύψους επιβάλλεται η κατασκευή στέγης. 

4. Για τα ως άνω κτίρια εφαρμόζονται και οι διατάξεις του άρθρου 
3 του από 20.11.1982 Π.Δ/τος (ΦΕΚ 588/Δ). 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος; 

Αθήνα, 13 Ιουνίου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ ΤΕΥΧΟΣ ΤΕΤΑΡΤΟ 

ΑΠΟΦΑΣΕΙΣ 

Αριθ. οιχ. 45149/2572 (3) 

Χαρακτηρισμός ως διατηρητέου του κτιρίου που βρίσκεται στις οδούς Λή¬ 
μνου αρ. 4 και Ιεροσολύμων αρ. 46 στην περιοχή Πλατείας Αμερικής 
της πόλης των Αθηνών φερομένων ως ιδιοκτησία Ιωάννη Κακαβά, και 
καθορισμός ειδικών όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.83 κοινή απόφαση των 
Υπουργών Προεδρίας Κυβερνήσεως και Χωροταξίας Οικισμού 
και Περιβάλλοντος (ΦΕΚ 767/Β) και ειδικότερα το άρθρο 5, 
όπως τροποποιήθηκε με την υπ’ αριθ. 28112/356/17.4.1985 
όμοια απόφαση (ΦΕΚ 205/Β/85). 

3. Την από 18.2.1986 αιτιολογική έκθεση της Δ/νσης Παραδο¬ 
σιακών Οικισμών και Περιβάλλοντος (Γ7). 

4. Την παρέλευση της προθεσμίας που προβλέπεται στο άρθρο 4 
(παρ. 2) του Ν. 1577/1985 χωρίς να περιέλθει στη Δ/νση Παραδο¬ 
σιακών Οικισμών και Περιβάλλοντος (Γ7) απάντηση από τον ενδιαφε¬ 
ρόμενο Ιωάννη Κακαβά, αποφασίζουμε: 

1) Χαρακτηρίζεται ως διατηρητέο το κτίριο που βρίσκεται στις 
οδούς Λήμνου αρ. 4 και Ιεροσολύμων αρ. 46 στην περιοχή πλατείας 
Αμερικής της πόλης των Αθηνών φερόμενο ως ιδιοκτησία Ιωάννη 
Κακαβά όπως φαίνεται σημειωμένο με διαγράμμιση στο σχετικό πρω¬ 
τότυπο διάγραμμα σε κλίμακα 1:1000 που έχει θεωρηθεί από τον 
Προϊστάμενο της Δ/νσης Πολεοδομικών Εφαρμογών με την υπ’ αρ. 


45149/1986 πράξη του και που συνοπτικό του αντίτυπο δημοσιεύε¬ 
ται με την παρούσα απόφαση γιατί αποτελεί αξιόλογο δείγμα της 
αρχιτεκτονικής της δεκαετίας του 1920 για την πόλη των Αθηνών. 

2) Στο χαρακτηριζόμενο ως διατηρητέο κτίριο απαγορεύεται 
κάθε αφαίρεση, αλλοίωση ή καταστροφή των επιμέρους αρχιτεκτο¬ 
νικών ή διακοσμητικών στοιχείων του. 

3) Επιτρέπεται η επισκευή, ο εκσυγχρονισμός των εγκαταστάσεων, 
η στατική ενίσχυση, η εσωτερική διαρρύθμιση και κάθε επέμβαση για 
λόγους στατικούς και λειτουργικούς του διατηρητέου κτιρίου, εφόσον 
δεν αλλοιώνεται ο αρχιτεκτονικός χαρακτήρας του. 

4) Απαγορεύεται η τοποθέτηση φωτεινών επιγραφών και διαφημίσεων 
σε οποιαδήποτε θέση του κτιρίου Επιτρέπονται μόνο επιγραφές περιορισμέ¬ 
νων διαστάσεων που υποδηλώνουν τυχόν χρήση των χώρων του κτιρίου. 

5) Για οποιαδήποτε επέμβαση στο εξωτερικό και εσωτερικό του 
διατηρητέου κτιρίου καθώς και την τοποθέτηση επιγραφών, απαιτεί¬ 
ται η έγκριση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). 

6) Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 19 Ιουνίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 



ΥΠΗΡΕΣΙΑ ΤβΠΟΓΡΑΦΗΕΕηΝ ΚΑΙ ΚΤΗΜΑΤΟΛΟΓΙΟΥ 

